Suchoj S-70 Ochotnik

S-70 Ochotnik je ruské bojové bezpilotné lietadlo, ktoré vyvinula spoločnosť Suchoj.
Vznik a vývoj.
Plány ruského ministerstva obrany zaviesť do výzbroje bojové bezpilotné lietadlo boli prvýkrát zverejnené v auguste 2009 na leteckej výstave MAKS-2009. Podľa slov Michaila Pogosiana malo byť toto bezposádkové lietadlo naprojektované v konštrukčnej kancelárii Suchoj v spolupráci s kanceláriou MiG, ktorá už v minulosti rozpracovala podobný projekt s označením Skat. Zmluva na realizáciu výskumu a vývoja dronu Ochotnik bola so spoločnosťou Suchoj podpísaná 12. júla 2011. Technické zadanie na tento stroj schválilo ruské ministerstvo obrany v apríli 2012. 
V roku 2013 boli zverejnené plány, podľa ktorých sa prvý let Ochotniku mal uskutočniť v roku 2018. Maketa dronu bola vytvorená v roku 2014. Správy z roku 2017 sa uvádzali, že v závode NAPO v Novosibirsku bol vyrobený prvý letuschopný prototyp. Dňa 28. júna 2018 médiá informovali, že záverečná fáza pozemných skúšok tohto lietadla sa chýli ku koncu. V novembri toho istého roku absolvovalo lietadlo testy rolovania a rozbehu po vzletovej dráhe, počas čoho zrýchlilo na /h.
Dňa 3. augusta 2019 sa S-70 Ochotnik prvýkrát vyniesol k oblohe a absolvoval let dlhý viac ako 20 minút. Lietadlo sa vznieslo do nadmorskej výšky asi a následne úspešne pristálo. Podľa vtedajších plánov mali letové skúšky trvať jeden až tri roky a následne sa mala spustiť sériová výroba. 
V septembri 2019 boli zverejnené zábery z prvého spoločného letu dronu S-70 Ochotnik a stíhačky piatej generácie Su-57. Let údajne prebiehal v automatickom režime a v rámci tejto skúšky sa overovala interakcia medzi Su-57 a S-70. Ochotnik demonštroval predĺženie dosahu radaru a zameranie cieľov pre rakety dlhého dosahu nesené stíhačkou Su-57, ktorá sa tak mohla držať mimo dosah nepriateľskej protivzdušnej obrany. Tieto letové skúšky jasne naznačujú možné využitie budúceho bezpilotného lietadla.
Koncom roku 2019 objednalo ruské ministerstvo obrany u firmy Suchoj ďalšie tri prototypy. Výrobný harmonogram ďalšej trojice dronov počítal s tým, že dva z týchto prototypov mali byť dodané v polovici roku 2021 a tretí v januári 2022. Úvodná fáza štátnych skúšok bola naplánovaná na koniec roku 2023 a k úplnému ukončeniu testovania malo dôjsť v októbri 2025. S najväčšou pravdepodobnosťou sa tento časový harmonogram nepodarí dodržať, pretože už dodávka druhého prototypu meškala o niekoľko mesiacov a zvyšné dva prototypy zatiaľ neboli vôbec dokončené. 
Druhý prototyp s označením S-70-2 bol predstavený v decembri 2021 a od prvého prototypu sa v mnohých smeroch odlišuje. Najvýraznejšou zmenou je použitie plochej "stealth" trysky, ktorá umožní znížiť radarovú a infračervenú stopu. Nahradenie pôvodnej trysky s kruhovým priemerom zároveň umožnilo stenčiť strednú časť krídla, čo nepochybne prinesie zníženie radarovej odrazovej plochy. Povrch strednej časti krídla tohto stroja už nie je posiaty rôznymi anténami a vystúpenými krytmi, ako tomu bolo pri prvom prototype. Okrem odstránenia mnohých krytov a antén má tento prototyp lepšie prepracovaný vonkajší plášť, ktorý sa vyznačuje menším počtom nitov a spojov. Šachta predného podvozku lietadla je vybavená dvojdielnymi pozdĺžne delenými dvierkami (nie jednodielnymi). Pri prototype S-70-2 sú inak riešené aj dvierka šácht hlavného podvozku.
Z dokumentov na webovom serveri štátneho obstarávania vyplýva, že na ďalší vývoj útočného dronu Ochotnik sa vynaloží viac ako 4 miliardy rubľov. Spoločnosť Suchoj vyhlásila tender na vytvorenie pozemného riadiaceho centra dronu S-70, pričom na realizáciu týchto prác plánuje do 30. septembra 2025 vyčleniť 2,25 miliárd rubľov. Ako už minulosti informoval ruský denník Izvestija, Suchoj poistil prvý prototyp S-70 na sumu 1,3 miliardy rubľov. Predpokladá sa, že po spustení sériovej výroby sa suma jedného bezposádkového lietadla zníži zhruba na 1 miliardu.
Konštrukcia.
S-70 Ochotnik má konštrukciu lietajúceho krídla a je bez akýchkoľvek zvislých chvostových plôch. Toto bezposádkové lietadlo je dlhé asi a má rozpätie krídel približne . Maximálna vzletová hmotnosť lietadla by mala byť 20 ton, pričom užitočné zaťaženie dosahuje 6 ton.
Ochotnik má mať údajne nižšiu efektívnu odrazovú plochu ako Su-57. Dron je vybavený celou škálou prieskumných systémov vrátane elektro-optických a rádiotechnických senzorov. Mal by byť vyzbrojený raketami vzduch-zem schopnými zasahovať pozemné ciele na veľké vzdialenosti.
Poháňa ho jeden prúdový motor AL-41F1 (izdelie 117BD), ktorý bol pre S-70 špeciálne vyvinutý spoločnosťou ODK UMPO so sídlom v meste Ufa. Dron by mal byť schopný vyvinúť rýchlosť približne /h. Jeho dostup má byť a dolet .
Ovládanie S-70 z pozemnej riadiacej stanice sa bude realizovať pomocou satelitu. Do budúcna sa však počíta s tým, že Ochotnik bude schopný fungovať aj v plne autonómnom režime bez zásahu pozemného personálu.
Operačné nasadenie.
Ruská invázia na Ukrajinu.
Dňa 5. októbra 2024 vykonávalo ruské bezpilotné bojové lietadlo S-70 nad Ukrajinou útočnú misiu. Počas plnenia bojovej úlohy však operátor stratil s dronom spojenie. Aby sa predišlo tomu, že táto najmodernejšia ruská technológia padne do rúk ukrajinským silám, bol Ochotnik zostrelený ruskou stíhačkou Su-57. Úniku tejto stealth technológie sa však nepodarilo zabrániť, pretože dron sa zrútil na dom v obci Konstantinivka a ukrajinské sily úspešne zaistili jeho trosky.